xml version="1.0" encoding="UTF-8"?


Den Europæiske Unions C 475/2022


| | | |
| --- | --- | --- |
| | | ISSN 1977-0871 |
| Den Europæiske Unions Tidende | | C 475 |
| European flag | | |
| Dansk udgave | Meddelelser og oplysninger | 65. årgang 14. december 2022 |

---

| | | |
| --- | --- | --- |
| Indhold | | Side |
| | IV   Oplysninger | |
| | OPLYSNINGER FRA DEN EUROPÆISKE UNIONS INSTITUTIONER, ORGANER, KONTORER OG AGENTURER | |
| | Europa-Parlamentet | |
| 2022/C 475/01 | [DEN LXVIII COSAC’S PLENARMØDE den 13.-15. november 2022, Prag — Bidrag fra det LXVIII COSAC](http://publications.europa.eu/resource/uriserv/OJ.C_.2022.475.01.0001.01.DAN.xhtml) | [1](#C_2022475DA.01000101.doc) |

---

| | |
| --- | --- |
| DA | |

---

IV Oplysninger

OPLYSNINGER FRA DEN EUROPÆISKE UNIONS INSTITUTIONER, ORGANER, KONTORER OG AGENTURER

Europa-Parlamentet

| | | | |
| --- | --- | --- | --- |
| 14.12.2022 | DA | Den Europæiske Unions Tidende | C 475/1 |

---

DEN LXVIII COSAC’S PLENARMØDE

den 13.-15. november 2022, Prag

Bidrag fra det LXVIII COSAC

(2022/C 475/01)

Om Ukraine

| | | |
| --- | --- | --- |
| | (1) | COSAC fordømmer på det kraftigste Ruslands uprovokerede, uberettigede og ulovlige invasion af Ukraine, en suveræn og demokratisk stat. Det fordømmer også involveringen af Belarus i Ruslands militære aggression. |

| | | |
| --- | --- | --- |
| | (2) | COSAC fordømmer Ruslands afholdelse af ulovlige proformafolkeafstemninger i regioner inden for Ukraines internationalt anerkendte grænser og forsøget på ulovlig annektering af regionerne Donetsk, Kherson, Luhansk og Zaporizjzja i Ukraine. Ruslands ensidige beslutninger er en bevidst krænkelse af FN-pagten og tilsidesættelse af den regelbaserede internationale orden. Rusland har ikke noget legitimt grundlag for aktioner på Ukraines område. |

| | | |
| --- | --- | --- |
| | (3) | COSAC er forfærdet over og fordømmer på det kraftigste Ruslands missil- og kamikaze-droneangreb på Ukraine, der er rettet mod civil infrastruktur, energiinfrastruktur og uddannelsesinstitutioner, og som ødelægger boliger og dræber civile. COSAC konstaterer, at disse handlinger er forbrydelser mod menneskeheden, og opfordrer derfor de nationale parlamenter til at erklære det nuværende russiske regime for et terrorregime. |

| | | |
| --- | --- | --- |
| | (4) | COSAC opfordrer til en øjeblikkelig og betingelsesløs afslutning af Ruslands ulovlige militære aktioner og tilbagetrækning af alle russiske styrker og alt militært udstyr fra Ukraines område og opfordrer til en retfærdig fred baseret på fuld respekt for Ukraines territoriale integritet, suverænitet og uafhængighed. |

| | | |
| --- | --- | --- |
| | (5) | COSAC opfordrer til, at der oprettes en særlig international straffedomstol for at sikre ansvarliggørelse for aggressionsforbrydelser, og opfordrer til retsforfølgning og straf for krigsforbrydelser og andre forbrydelser i henhold til folkeretten begået i Ukraine, herunder ved gennemførelse af princippet om universel jurisdiktion. |

| | | |
| --- | --- | --- |
| | (6) | COSAC opfordrer til, at der oprettes en effektiv mekanisme i overensstemmelse med folkeretten til at beslaglægge individuelle og nationale aktiver, der er indefrosset som følge af EU's sanktioner, og til at anvende disse aktiver til at kompensere for den skade, som den russiske aggression har påført Ukraine og dets befolkning. COSAC opfordrer Rusland til at betale fuld erstatning for materiel og immateriel skade, der er forvoldt Ukraine. |

| | | |
| --- | --- | --- |
| | (7) | COSAC opfordrer EU's ledere til yderligere at styrke sanktionerne mod Rusland og Belarus for at standse den uprovokerede russiske aggression. |

| | | |
| --- | --- | --- |
| | (8) | COSAC opfordrer EU's ledere til fortsat at udvise enhed og styrke og yde Ukraine humanitær, politisk, finansiel og militær støtte (samtidig med at den særlige karakter af visse medlemsstaters sikkerheds- og forsvarspolitik respekteres) samt til øjeblikkelig, mellem- og langsigtet bistand til genopbygning og genopretning. COSAC opfordrer også Kommissionen til at fortsætte sit arbejde med en omfattende genopretningspakke for Ukraine. |

| | | |
| --- | --- | --- |
| | (9) | COSAC opfordrer EU-medlemsstaternes nationale parlamenter til fortsat efter bedste evne at yde bistand til Ukraines Verkhovna Rada i dets bestræbelser på at opfylde kravene til EU-medlemskab. |

| | | |
| --- | --- | --- |
| | (10) | COSAC støtter Europa-Parlamentets opfordringer til at anvende eksisterende EU-institutioner til at forbedre mekanismerne til koordinering af levering af moderne våbensystemer samt uddannelse af ukrainske soldater i EU's medlemsstater, samtidig med at den særlige karakter af visse medlemsstaters sikkerheds- og forsvarspolitik respekteres. I den forbindelse understreger vi vores erkendelse af, at vores fælles europæiske sikkerhed trues af Rusland. Det er derfor vores fælles ansvar at imødegå denne trussel. |

Om det vestlige Balkan og Det Østlige Partnerskab

| | | |
| --- | --- | --- |
| | (11) | COSAC giver udtryk for sit fulde og utvetydige engagement i at støtte processen med EU-integration på Vestbalkan og opfordrer til en styrket meritbaseret tiltrædelsesproces, der understøttes af retsstatsprincippet og tilpasning til gældende EU-ret og gode naboskabsforbindelser. COSAC glæder sig over, at Kommissionen anbefalede at give Bosnien-Hercegovina status som kandidatland. |

| | | |
| --- | --- | --- |
| | (12) | COSAC glæder sig over Det Europæiske Råds beslutning om at give Ukraine og Republikken Moldova status som kandidatland samt dets parathed til at give Georgien status som kandidatland og støtter fuldt ud deres fremskridt hen imod tiltrædelse af Den Europæiske Union. |

| | | |
| --- | --- | --- |
| | (13) | COSAC glæder sig over det første møde i det europæiske politiske samfund i Prag, som skal udgøre et forum for politisk dialog og samarbejde mellem demokratiske lande i Europa, for så vidt som dette ikke overlapper med de eksisterende regionale organisationer i Europa. COSAC bemærker, at det europæiske politiske fællesskab ikke bør fungere som en erstatning for udvidelsen af Den Europæiske Union. |

Om strategisk autonomi

| | | |
| --- | --- | --- |
| | (14) | COSAC understreger, at der er behov for, at EU selvstændigt fastsætter sine egne strategiske mål og udvikler kapaciteten til at forfølge dem. |

| | | |
| --- | --- | --- |
| | (15) | I lyset af Ruslands brug af energi som våben og i lyset af den aktuelle krise støtter COSAC alle bestræbelser på at sikre forsyningssikkerheden, reducere efterspørgslen, hvor det er muligt, og sænke energipriserne for husholdninger og virksomheder i hele Unionen. |

| | | |
| --- | --- | --- |
| | (16) | Samtidig mener COSAC, at det er afgørende at øge investeringerne i en fremtidssikret energiinfrastruktur, inklusive sammenkoblinger, og i innovative vedvarende teknologier. |

Om EU's fremtid

| | | |
| --- | --- | --- |
| | (17) | COSAC noterer sig forslagene i rapporten om resultatet af konferencen om Europas fremtid. Konferencen har været en mulighed for at gå i dialog med de europæiske borgere. Institutionerne skal sikre en effektiv opfølgning på denne rapport inden for deres respektive kompetenceområder og i overensstemmelse med traktaterne. COSAC bemærker, at der allerede er blevet gjort en indsats i den henseende. Borgerne bør informeres klart, detaljeret og på alle de officielle EU-sprog om opfølgningen på de enkelte forslag. |

| | | |
| --- | --- | --- |
| | (18) | COSAC støtter borgerdeltagelse og høringsmekanismer på europæisk plan og understreger nødvendigheden af bred offentlig adgang til oplysninger og dokumenter fra EU-institutionerne. COSAC fremhæver vigtigheden af, at Kommissionens har en reel og konstruktiv tilgang til interaktion med borgerne og til bidrag og holdninger fra parlamenterne som direkte repræsentanter for EU-borgerne. |

| | | |
| --- | --- | --- |
| | (19) | COSAC opfordrer EU-institutionerne til at indbyde de nationale parlamenter til det opfølgende arrangement om konferencen om Europas fremtid, der er planlagt til den 2. december 2022. |

Om det interparlamentariske samarbejde og COSAC's 38. halvårlige rapport

| | | |
| --- | --- | --- |
| | (20) | COSAC glæder sig over initiativet til at nedsætte to arbejdsgrupper i henhold til artikel 2, stk. 6, i sin forretningsorden — den ene om de nationale parlamenters rolle i EU og den anden om at finde plads til værdier, der er centrale for følelsen af at høre til Den Europæiske Union — som afsluttede deres aktiviteter den 14. juni 2022. COSAC opfordrer Kommissionen, Rådet og Europa-Parlamentet til at notere sig drøftelserne og opfordrer dem til at overveje de spørgsmål, der blev behandlet i arbejdsgrupperne, og konklusionerne i COSAC's 38. halvårlige rapport. |

---